Groot pret in die klein Mini | Netwerk24
Groot pret in die klein Mini
Heita! Maak nie saak hoe oud jy of die Mini al is nie, hy bring steeds 'n glimlag op die gesig as jy hom van nader beskou. Die reeks het 'n klein opknapping ondergaan en bied nou 'n swarter voorkoms en moderner kajuit.
Dis al 20 jaar wat die moderne Mini op ons paaie rondrits, en steeds lyk die knaap windmaker kordaat met sy grootoog hoofligte en bekende stompstert-profiel.
Ja, natuurlik is hy amper dubbel die grootte van Alec Issigonis se skepping in 1959, maar die Duitsers se reïnkarnasie het tog genoeg van die gewildste kenmerke behou om hom aan 'n nuwe geslag, in 'n nuwe era, steeds ougat en begeerlik te maak.
Deesdae is die Mini Cooper as 'n tweedeur-, 'n vierdeur- amperse sedan, en die tweedeur-oopdakker te kry. Die gesin het verder ook uitgebreide familie in die gedaante van die Countryman-sportnuts en die Clubman-stasiewa, wat eintlik heel stylvol lyk en ons gunsteling-Mini is.